Document ID: 31989R3594

*****
ΚΑΝΟΝΙΣΜΟΣ (ΕΟΚ) αριθ. 3594/89 ΤΗΣ ΕΠΙΤΡΟΠΗΣ
της 30ής Νοεμβρίου 1989
για την τροποποίηση του κανονισμού (ΕΟΚ) αριθ. 899/87 για τον καθορισμό των κανόνων ποιότητας για τα κεράσια και τις φράουλες, όσον αφορά το μέγεθος για τις φράουλες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1119/89 (2), και ιδίως το άρθρο 2 παράγραφος 3,
Εκτιμώντας:
ότι ο κανονισμός (ΕΟΚ) αριθ. 899/87 της Επιτροπής (3) καθόρισε τους κανόνες ποιότητας για τις φράουλες στο παράρτημα ΙΙ·
ότι οι εν λόγω κανόνες προβλέπουν την υποχρέωση τηρήσεως ελαχίστου μεγέθους, που καθορίζεται συναρτήσει της ποιοτικής κατηγορίας του προϊόντος· ότι μετά την εξέλιξη των τεχνικών παραγωγής, το ελάχιστο μέγεθος που λαμβάνεται υπόψη για τις φράουλες που κατατάσσονται στις κατηγορίες Ι και ΙΙ δεν αντιστοιχεί στις αναγκαιότητες της παραγωγής και της εμπορίας· ότι κατά συνέπεια, θα πρέπει αν προσαρμοστούν οι διαφορετικές απαιτήσεις μεγέθους και να ληφθούν υπόψη τα χαρακτηριστικά ορισμένων ποικιλιών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 899/87 τροποποιείται ως εξής:
1. Στο σημείο ΙΙΙ. «διατάξεις που αφορούν το μέγεθος», πρώτο εδάφιο, η δεύτερη περίπτωση αντικαθίσταται από το ακόλουθο κείμενο:
- «κατηγορίες Ι και ΙΙ (εκτός από την ποικιλία Primella): 22 mm, ποικιλία Primella: 18 mm.»
2. Στο σημείο VI. «διατάξεις που αφορούν τη σήμανση», στοιχείο β), φύση του προϊόντος, η δεύτερη περίπτωση αντικαθίσταται από το ακόλουθο κείμενο:
«- όνομα της ποικιλίας (προαιρετικό, εκτός από την ποικιλία Primella για την οποία η ένδειξη αυτή είναι υποχρεωτική).»
Άρθρο 2
Ο παρών κανονισμός αρχίζει να ισχύει την 1η Φεβρουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1989.

Labels: 7
3
17